„"Госпожа Минивър"“ е големият победител на 15-ата церемония по връчване на наградите „Оскар“. Филмът е номиниран за отличието в 12 категории, спечелвайки 6 от тях, включително призовете за „най-добър филм“, най-добър режисьор за Уилям Уайлър и най-добра актриса в главна роля за Гриър Гарсън. Поради големия успех, компанията Метро Голдуин Майер реализира и продължение излязло през 1950 година под името „"Историята на Минивър"“, където повечето от актьорите отново изпълняват оригиналните си роли. През 2009 година, филмът е избран като културно наследство за опазване в Националния филмов регистър към Библиотеката на Конгреса на САЩ.